title: Acer opalus
text: Acer opalus (Mill.) ye una especie d'acirón de chicot porte, que habita en o sud-ueste d'Europa, dende Italia dica Portugal, arribando en norte dica lo sud d'Alemanya. Habita se forma nisolata en selvas a on que i predominan altras especies, como per eixemplo en faberas y caixigars, sobre tot en as zonas de montanya de tot ixa rechión d'o viello mundo a on se i troba. En Aragón, se'n gosa trobar en abundancia en o os semontanos d'o Pireneu y Prepireneu (sierras interiors y exteriors d'ixa cordelera) pero penetra tamién de forma esporadica en as vals axials, como ye fácil d'albirar cuan, en plegando l'agüerro, as fuellas se les posan amariellas y se fan tan envistables en metat d'as selvas d'altras especies.
  
  Acer opalus ye un arbolet chicot, que no gosa creixer dica os 20 metros d'altaria. As fuellas son simples, de color verda y de 7-13 com de luengo per 5–16 cm d'amplo. A crosta ye clareta, en color grisa en as parz viellas, y rosata en as chóvens. Fa la florata d'antes que no i brosten as fuellas, a principios d'a primavera, y las flors son chiquetas y amariellas. O fruito no ye si que una samara como en totas as especies d'Acer.
  
  Imachens
  
  Vinclos externos
  
  Acer